Mens folk på Sjælland har travlt med at flytte væk fra deres fødeegn, placerer Nordjylland sig på en førsteplads, når det kommer til at holde på sine indbyggere.

Som ung kan man måske godt have travlt med at komme væk fra fødebyen og livet omkring det samme lille gadekær. Men noget tyder på, at nordjyderne værdsætter det nære og det kendte mere end resten af den danske befolkning. Nordjylland er nemlig den landsdel, hvor klart flest personer bor tæt på det sted, hvor de også er født. Det viser nye tal Trafik-, Bygge- og Boligstyrelsen. Hele 79 procent af borgerne i Nordjylland er født i landsdelen. Det er markant flere end i for eksempel Østsjælland og Nordsjælland, hvor andelen er nede på omkring 40 procent. Mange unge flytter fra deres hjemegn for at læse eller få arbejde. Men skal man tro statistikken flytter nordjyderne enten ikke ret langt væk - eller også vender de tilbage senere i livet. Kilde: dr.dk og Trafik-, Bygge- og Boligstyrelsen.